अंतर्राष्ट्रीय संस्थान के लिए काम करना अन्य प्रकार की नौकरियां पाना ट्रेवल इंडस्ट्री में नौकरी ढूंढना
एटलस कोर्प भारतीय नागरिकों के लिए सरकारी सहायता का संस्थान है | आप एटलस कोर्प्स की वेबसाइट https://atlascorps.org/  पर जा कर पता कर सकते हैं की कैसे वहां नौकरी मिल सकती हैं और किस प्रकार के पद रिक्त हैं |  लेकिन ये ध्यान रहे की एटलस कोर्प्स के लिए काम करना लक्ज़री घूमने से भिन्न है | अधिकतर समय उन्हें कम सुविधाओं वाले दूर दराज स्थान पर जाना पड़ सकता है | इसके इलावा बहुत ज्यादा पैसा कमाने की उम्मीद नहीं करें, आपको ठीक ठाक आमदनी और अकोमोडेशन मिलेगी, पर ये कार्य पैसे कमाने से ज्यादा दुनिया की सेवा करने से जुड़ा है | जो व्यक्ति एटलस कोर्प्स के लिए काम करते हैं उन्हें भारत वापस आने पर सरकारी नौकरी में फायदा मिल सकता है | अगर आप विदेश में किसी विदेश सेवा या डिप्लोमेट का काम करना चाहते हैं तो भी ये उपयोगी साबित होता है | फॉरेन सर्विस वर्कर विदेश यात्रा कर के वहीँ रहते हैं, और आप्रवासन, कूटनीति और अंतर्राष्ट्रीय सहायता जैसे मुद्दों पर अपने देश के प्रतिनिधि बनते हैं | अपने देश में फॉरेन सर्विस जॉब पाने के लिए ऑनलाइन निर्देशों के लिए सर्च करें |  हर देश की अलग फॉरेन सर्विस जॉब के निर्देश होते हैं | सामान्य तौर पर, आपको अपने देश के इस विभाग में अपने लिए करियर चुनने से पहले एक क्वालिफिकेशन टेस्ट पास करके अपनी योग्यता साबित करनी होगी | उदाहरण के तौर पर, अगर आप भारत के नागरिक है तो आप सरकारी वेबसाइट https://www.mea.gov.in/indian-foreign-service.htm  पर जा कर सभी बातों के बारे में पता कर सकते हैं | कई ऐसी गैर सरकारी और अंतर्राष्ट्रीय नॉन प्रॉफिट संस्थानें हैं जहाँ आप ट्रेवल करने के साथ साथ मानवाधिकार और आपदा राहत जैसे मामलों में मदद कर सकते हैं | अलग संस्थानें अलग प्रकार के नौकरी के क्षेत्रों के लिए लोगों की तलाश करती हैं, इसलिए अपने लिए उपयुक्त संस्थान पाने के लिए क्षोध करना नहीं भूलें |  NGO के उदाहरण हैं डॉक्टर्स विदाउट बॉर्डर्स (Doctors Without Borders), द रेड क्रॉस (the Red Cross), और गूँज (Goonj) | NGO के साथ नौकरी पाने के लिए स्वास्थ्य या समाज सेवा में अनुभव होना कारगर साबित होता है | उदाहरण के तौर पर डॉक्टर्स विदाउट बॉर्डर्स ऐसे मेडिकल छात्र और मेडिकल प्रोफेशनल्स को नौकरी देता है जो दूर दराज के इलाकों और आपदा ग्रस्त इलाकों में लोगों और समुदायों को स्वास्थ्य सेवा प्रदान कर सकें | ओ पेअर एक अंतरराष्ट्रीय नैनी होती है जो विदेश में परिवार के साथ रहकर उनके बच्चों का ख्याल रखती है | ऑनलाइन आपको कई ऐसी साईट मिलेंगी जो बच्चों का ख्याल रखने वाले कर्मचारियों को विदेश के परिवारों से मिलाती हैं |  ओ पेअर की तरह आपकी आमदनी आप जिस देश या कार्यक्रम का हिस्सा हैं उस पर निर्भर होती है | आपको उस परिवार के साथ रहने का मौका मिलेगा, और साथ ही निजी खर्चों के लिए कुछ पैसा भी दिया जायेगा | ओ पेअर बनने का सबसे बढ़ा फायदा है की वो परिवार आपको घूमने जाने पर अक्सर बच्चों पर ख्याल रखने के लिए साथ लेकर जाएगा | इसके इलावा आप वीकेंड पर मिले खाली समय का उपयोग कर उसी देश के आस पास के हिस्से देख सकते हैं, या पड़ोस के देशों की यात्रा भी कर सकते हैं | TEFL या TESOL जैसी संस्थाओं के साथ ESL टीचर की तरह सर्टिफाइड हों और अपने लिए नौकरी के मौकों को बढाएं | इंग्लिश के शिक्षकों के लिए पूरी दुनिया के कई देशों में काफी मांग है, तो आपको जहाँ जाना है उस बात पर निर्भर आपको नौकरी के मौके सहज तरीके से मिल जायेंगे |  कोरिया और जापान जैसे एशियाई देश इंग्लिश के शिक्षको को अच्छी आमदनी और घर तक देने के लिए प्रसिद्ध हैं | अगर आप विदेश में एक सफल जीवन व्यतीत करना चाहते हैं तो इन देशों में मौकों की तलाश कीजिये | अगर आपके पास बैचलर डिग्री और शिक्षा का अनुभव है तो आपको इंग्लिश की शिक्षा दे कर ज्यादा आमदनी पाने के अधिक मौके मिल पाएंगे | दुनिया भर में लोगों को आपस में बात करने में मदद करने के लिए किसी लैंग्वेज सर्विस प्रोवाइडर (language service provider) के साथ नौकरी ढूँढें | कम से कम दो भाषाओँ का ज्ञान, और कंप्यूटर और बिज़नेस स्किल्स होने से आपको ट्रांसलेटर की नौकरी मिल जाएगी | जिन देशों में सबसे ज्यादा लैंग्वेज सर्विस प्रोवाइडर्स हैं उनमें शामिल हैं यूनाइटेड किंगडम, संयुक्त राज्य अमेरिका, फ्रांस, चीन, इटली, जापान, स्वीडन, लक्जमबर्ग और चेक गणराज्य | ट्रेवल राइटर की तरह काम करने का सबसे अच्छा तरीका है फ्रीलांस करना | कई पब्लिकेशनस आपकी नयी घूमने के गंतव्यों और सबसे हटके लिखी गयी ट्रेवल कहानियों के लिए पैसे देने को तैयार होंगी |  फ्रीलांस ट्रेवल राइटर की तरह काम करने के लिए, आप मशहूर पब्लिकेशनस जैसे The New York Times, Conde Nast, and National Geographic के वेबसाइट पर जानकारी ढूंढ सकते हैं या उनके एडिटर से संपर्क कर सकते हैं | ट्रेवल राइटिंग की नौकरियों की काफी मांग है पर वह नियमित नहीं होते हैं | अक्सर वह प्रोजेक्ट बेस्ड होते हैं और आपको शुरू शुरू में अपनी यात्रा के खर्चे खुद उठाने पड़ सकते हैं | फ्लाइट अटेंडेंट हर रोज़ यात्रा करते हैं और कई बार उन्हें खूबसूरत स्थानों पर रात बिताने का मौका मिलता है | इसके साथ उन्हें एक अच्छी आमदनी और डिस्काउंटेड फ्लाइट जैसे फायदे भी मिलते हैं | आपको फ्लाइट अटेंडेंट की नौकरी मिलने के लिए सर्विस इंडस्ट्री या कस्टमर सर्विस में अनुभव होना चाहिए |  फ्लाइट अटेंडेंटस की नौकरी के लिए हर एयरलाइन की नियुक्ति निर्देश अलग अलग होते हैं | सामान्य तौर पर, आपकी सेहत अच्छी, लम्बे समय तक अपने पैरों पर खड़े रहने की क्षमता. और ओवरहेड बिन्स तक पहुँचने की क़ाबलियत होनी चाहिए | बहुत सी एयरलाइन अपनी वेबसाइट पर फ्लाइट अटेंडेंट के पद के लिए इश्तिहार देती हैं | आपके क्षेत्र में जो एयरपोर्ट्स हैं उसमें आने वाली एयरलाइन के नाम से खुली नौकरियों के लिए सर्च कर लें | ये मालूम होना ज़रूरी है की फ्लाइट अटेंडेंट को अक्सर लम्बे घंटो तक काम करना पड़ता है, ख़ास तौर से शुरूआती नौकरी में, और तब आप ये भी नहीं चुन पाएंगे की आप किस स्थान पर जाने वाली फ्लाइट का हिस्सा बनना चाहेंगे | क्रूज शिप पर काम करने से आपको सदा घूमने की नौकरी मिल जाएगी और उसके बदले में आपको अच्छी सैलरी और मुफ्त में शिप पर रहने का मौका भी मिलेगा | ऑनलाइन सर्च कर के पता करें की क्या आपके अनुभव और रूचि के मुताबिक कोई क्रूज शिप नौकरिया उपलब्ध हैं |  क्रूज शिप्स तैरने वाले छोटे शहरों जैसे होती हैं, इसलिए आप उस पर किसी भी प्रकार की नौकरी पा लेने की उम्मीद रख सकते हैं | रेस्टोरेंट के बैरों से लेकर मनोरंजन करने वालों तक, क्रूज शिप्स पर सभी प्रकार के अनुभव और रूचि वाले लोगों की ज़रुरत रहती है | ये समझें की क्रूज शिप पर नौकरी करना सिर्फ मस्ती और उल्लास नहीं होता है | आपको लगातार घंटों तक मुश्किल काम करने होंगे | लेकिन, इसके बदले में आप दूर दुनिया के अलग बंदरगाह में रुक कर दुनिया देखने का मौका मिलता है | सामान्य तौर पर, क्रूज शिप्स सभी बढे बंदरगाह से निकलते हैं, तो अगर आप किसी ऐसे शहर में रहते हैं जो बंदरगाह नहीं है तो आपको क्रूज शॉप पर काम करने के लिए किसी ऐसे शहर में जाना होगा | अगर आपने अपना काफी सारा समय अन्य स्थानों घूमने में लगाये हैं, तो आप ट्रेवल एजेंट के तौर पर उपयुक्त रहेंगे | ट्रेवल एजेंट अपने क्लाइंट्स को अकोमोडेशनस, मनोरंजन, डाइनिंग, और अन्य आकर्षण से जुड़ी बेहतरीन राय दे पाते हैं |  वैसे तो ट्रेवल एजेंट्स को घूमने के लिए पैसे नहीं मिलते हैं, उन्हें अक्सर होटलस और टूर्स पर डील मिलती है ताकि वो उन्हें अपने क्लाइंट्स को सुझा सकें | अगर आप ट्रेवल एजेंट के तौर पर काम कर रहे हैं, तो आप दुनिया भर के अलग स्थानों के लिए फ्लाइट्स पर सर्वोत्तम डील ढूंढना भी सीख जायेंगे | ऑनलाइन बुकिंग साइट्स और ट्रेवल कमपैरिसन साइट्स में बढ़त होने से, ट्रेवल एजेंट की नौकरियों में कमी देखी जा रही है | फिर भी, बहुत सारे ऐसे लोग हैं जो ट्रेवल एजेंट पर भरोसा करते हैं क्योंकि उनके पास ट्रेवल के सर्वोत्तम विकल्प देने का अनुभव और ज्ञान होता है | किसी बढ़ी टूर कंपनी, जो आपको अलग स्थानों पर टूर ग्रुप्स ले जाने का मौका दे, की नौकरी के लिए आवेदन दें | इसके इलावा एक और विकल्प है की आप अलग स्थानों पर जा कर स्थानीय टूर गाइड की नौकरी ढूंढ लें |  सफल टूर गाइड बनने के लिए आपको किसी स्थान की जानकारी जिसमें वहां का इतिहास शामिल है, होनी चाहिये | अगर आपको किसी स्थान के बारे में कुछ भी नहीं मालूम है, तो पहले सारी जानकारी हासिल करें और फिर ही टूर गाइड की नौकरी ढूँढें | ये ध्यान में रखें की टूर गाइड की नौकरी सीज़न के मुताबिक होती है | अगर आप उस स्थान के टूरिज्म के मुताबिक बेहतरीन सीजन में जायेंगे तो आपको स्थानीय टूर गाइड की नौकरी पाने में आसानी होगी | अगर आपको टूर गाइड की तरह सफल होना है तो आपको लोगों के बढ़े ग्रुप को संभाल कर उनकी रूचि टूर में बनाये रखने की कला आनी चाहिए |
किसी अविकसित देश में गरीब लोगों की सहायता के लिए एटलस कोर्प (Atlas Corp) का हिस्सा बनें: अपनी देश का प्रतिनिधित्व करते हुए एक फॉरेन सर्विस वर्कर (foreign service worker ) बनें: दुनिया भर में लोगों की सहायता करने के लिए NGO के साथ काम करें: अगर आपको बच्चों का ख्याल रखना अच्छा लगता है तो ओ पेअर ( au pair) की नौकरी ढूँढें: अगर इंग्लिश आपकी प्राथमिक भाषा है तो विदेश में उसे पढ़ाने की नौकरी लें: अगर आपको एक से ज्यादा भाषा का ज्ञान है तो ट्रांसलेटर बन जाएँ: अगर आपको लिखने और घूमने का शौक है तो ट्रेवल राइटर बन जायें: फ्लाइट अटेंडेंट (flight attendant) बन कर अपने काम के तहत दुनिया भर घूमें: मुफ्त कमरे की सहूलियत के साथ क्रूज शिप पर नौकरी कर के सारी दुनिया घूमें: ट्रेवल और अकोमोडेशन पर अच्छी डील्स पाने के लिए ट्रेवल एजेंट बन जाएँ: अगर आपको किसी स्थान का ज्ञान है और आप लोगों को आकर्षित कर सकते हैं तो टूर गाइड बन जाएँ:
https://www.wikihow.com/Get-a-Traveling-Job https://www.wikihow.com/Get-a-Traveling-Job https://www.wikihow.com/Get-a-Traveling-Job
Working for International Organizations Getting Other Types of Jobs Working in the Travel Industry